Dilberay (film). Dilberay turkiyalik qoʻshiqchi Dilber Ayning tarjimai holi haqida hikoya qiluvchi turk biografik va dramatik filmidir. Syujeti. Bolaligidan qoʻshiqchi boʻlishni orzu qilgan Dilberay hayotida koʻplab qiyinchiliklarga duch keladi. Boshiga tushgan barcha qiyinchilik, mashaqqatlariga oʻz otasi sababchi boʻladi. otasi tomonidan majburan turmushga uzatilgan Dilberay erining chidab boʻlmas xoʻrlashlarini boshidan oʻtkazadi. Maʼlum sabab bilan eridan ajrashgandan soʻng otasi uni ikkinchi martada xolasining oʻgʻliga sotadi. U yerda qaynona zugʻumlariga duch keladi. Bu turmush ham oʻxshamagach, otasi uning ovozidan foydalanib pul topish yoʻliga oʻtadi. Turli tungi klublarda qizi qo;shiq aytadi, haqqi esa otasiga toʻlanadi. Dilberayning butun hayoti imtihon, sinov, mashaqqat bilan kechadi. Film Dilberayning chinakam baxtini topgani, u bilan baxtli boʻlgani bilan yakunlanadi.